**Výzva na podávanie prihlášok na mobilitu ŠKOLENIE**

**v ak. roku 2023/2024**

Záujemcovia o mobilitu sa môžu uchádzať o **grant na mobilitu zamestnancov/ŠKOLENIE v rámci programu Erasmus+** **na akademický rok 2023/2024.**

Aktivity zamestnancov v rámci školenia môžu byť rôzne: školenia, študijná návšteva, spoločná práca, praktická príprava, Staff Week a pod. Účasť na konferenciách nie je povolená!

Mobilitu je možné realizovať na vysokých školách, univerzitách, prípadne iných inštitúciách na základe potvrdeného pracovného programu.

Grant pozostáva z individuálnej podpory a podpory na cestovné náklady.

Výška individuálnej podpory je závislá od počtu dní, podľa prijímajúcej krajiny nasledovne:

* Česká republika 3 dni (v tom 3 noci),
* ostatné krajiny 5 dní (v tom 5 nocí).

Výška cestovných nákladov je určená vzdialenostným pásmom medzi vysielajúcou a prijímajúcou inštitúciou, ktoré určuje kalkulačka vzdialenosti:

<https://ec.europa.eu/programmes/erasmus-plus/resources/distance-calculator_sk>

Trvanie aktivity na partnerskej univerzite je minimálne 2 po sebe nasledujúce dni/bez dní na cestu.

**Prihlášku a potvrdený Pracovný program** /akceptujeme aj kópie/ v slovenskom, alebo anglickom jazyku /Mobility Agreement/ treba **predložiť**:

* zamestnanci fakulty prodekanovi pre zahraničné vzťahy/koordinátorovi programu Erasmus+
* zamestnanci ústavu riaditeľovi ústavu
* ostatní zamestnanci vedúcemu pracoviska

Pracoviská UNIZA stanovia svojim zamestnancom termín na predloženie prihlášok individuálne.

**Zápis z výberového konania, kompletné a skontrolované dokumenty žiadateľov o grant doručia jednotlivé pracoviská na OMVaM najneskôr do 07.07.2023.**

V zozname žiadateľov prosíme označiť náhradníkov.

V Žiline 24.05.2023

Spracovala: Andrlová, OMVaM